പീഡനശ്രമം യുവാവ് അറസ്റ്റില് ശ്രീകണ്ഠപുരം: പതിനേഴുകാരിയെ തട്ടിക്കൊണ്ട് പോയി പീഡിപ്പിക്കാന് ശ്രമിച്ച കേസില് ബന്ധുവായ യുവാവ് അറസ്റ്റില്. ആലക്കോട് സ്വദേശിയായ 24 കാരനെയാണ് ശ്രീകണ്ഠപുരം ഇന്സ്പെക്ടര് ഇ.പി. സുരേശനും സംഘവും അറസ്റ്റ് ചെയ്തത്. കഴിഞ്ഞ ചൊവ്വാഴ്ച രാവിലെ തളിപ്പറമ്ബ് എംപ്ലോയ്മെന്റ് എക്സ്ചേഞ്ചില് രജിസ്ട്രേഷന് പുതുക്കാനെന്ന് പറഞ്ഞ് വീട്ടില് നിന്നിറങ്ങിയ പെണ്കുട്ടിയെ കാണാതാവുകയായിരുന്നു. ശ്രീകണ്ഠപുരം പോലീസ് സ്റ്റേഷന് പരിധിയില് താമസിക്കുന്ന പെണ്കുട്ടിയുടെ പിതാവ് പോലീസില് പരാതി നല്കി. സൈബര്സെല്ലിന്റെ സഹായത്തോടെ ശ്രീകണ്ഠപുരത്തെ സ്വകാര്യ റിസോര്ട്ടില് വച്ച് ഇരുവരെയും കസ്റ്റഡിയിലെടുക്കുകയായിരുന്നു.